La Junta de Govern acorda l'adhesió de l'Ajuntament de Sagunt al Portal de Transparència
07 de setembre 2015

![Imagen 1](/media/f20bjddt/99-c_pablo-abelleira-pleno.jpg)![Imagen 2](/media/xsdjg3zg/99-c_tenencia-de-alcaldia.jpg)

​La Junta de Govern Local ha aprovat l'adhesió al Portal de Transparència, que s'emmarca dins de la llei 19/2013, de 9 de desembre, de transparència, accés a la informació pública i bon govern de les entitats locals.

  
El Portal de Transparència Local, impulsat pel Ministeri d'Hisenda i Administracions Públiques, pretén ser un punt de trobada i difusió entre els ciutadans i l'Administració Pública, afavorint el dret del ciutadà a accedir a la informació pública.   
Així doncs, a través d'este Portal de Transparència, l'Ajuntament de Sagunt es compromet a publicar de forma periòdica i actualitzada la informació el coneixement de la qual siga rellevant per a garantir la transparència de la seua activitat relacionada amb el funcionament i control de l'actuació pública.   
  
El delegat de Participació Ciutadana, Pablo Abelleira, declara que des de la seua delegació **“s'està treballant en el desenvolupament del Portal de Transparència de Sagunt perquè siga més fàcil la participació dels ciutadans en matèria política”.** Este portal s'inclourà en la pròpia web de l'Ajuntament de Sagunt, amb unes millores del disseny i accessibilitat de la pàgina, amb la finalitat de facilitar l'accés dels ciutadans a la información. Este portal, segons ha explicat Abelleira, pretén estar en funcionament a principis d'octubre.   
  
Este acord marc de col·laboració exigeix al Ministeri d'Hisenda i Administracions Públiques l'execució d'un projecte pilot que servisca com a prova pràctica de la viabilitat del projecte. A mes l'obligació d'activar el procediment electrònic permetent als ciutadans l'accés a la informació pública per mitjans electrònics facilitant-los un usuari d'identificació i autenticació per mitjà de la plataforma electrònica Cl@ve.   
  
Les administracions adherides al Portal de la Transparència tenen dret a un curs-guia sobre l'ús de les utilitats i eines d'este portal, així com a posseir la infraestructura suficient per a dur a terme este servei, destinant a açò un equip no superior a dues persones que comptarà amb l'obligació de mantenir actualitzat el contingut del portal i fer un ús eficient del mateix. Així mateix, les Entitats Locals hauran de parar esment de primer nivell a totes les demandes i necessitats dels empleats públics que treballen per al Portal de la Transparència.

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-acorda-l-adhesio-de-l-ajuntament-de-sagunt-al-portal-de-transparencia/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-acorda-l-adhesio-de-l-ajuntament-de-sagunt-al-portal-de-transparencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-acorda-l-adhesio-de-l-ajuntament-de-sagunt-al-portal-de-transparencia/ "Linked In")
*   [](mailto:?body=https://aytosagunto.es/va/actualitat/la-junta-de-govern-acorda-l-adhesio-de-l-ajuntament-de-sagunt-al-portal-de-transparencia/)